Teisalt kõlab neetult ülbena, aga nö esteedinärakas on aeg-ajalt tõeliselt  raske olla. Kui ikka üldse ei omaks ettekujutuski, mida tähendab selline ilu, et füüsiliselt su hing sees hetkeks peatub… Siis tunneksin ehk elust tunduvalt rohkem rahulolu. Kui ei oska nõuda gurmeetoite, tundub ju isegi hakklihasoust kartulitega väga mõnus kõhutäis. Teadmine ja kogemus ilust rikuvad kohati ära mu võime elust lihtsaid rõõme nautida. Seda tuletan ma endale ikka aeg-ajalt üsna teadlikult meelde (see on see looduslapse pool minust) - et ka näiteks Dimitri Demjanovi sõnul võib mulgi puder olla  tõeliselt hõrk delikatess:)